b'\n_START_ARTICLE_\nMary Mouser\n_START_PARAGRAPH_\nMary Matilyn Mouser (s. 9. toukokuuta 1996 Pine Bluff, Arkansas) on yhdysvaltalainen n\xc3\xa4yttelij\xc3\xa4, joka tunnetaan parhaiten televisiorooleistaan Lacey Flemingin\xc3\xa4 Totuuden anatomiassa ja Karen Grantina Scandalin nelj\xc3\xa4nnell\xc3\xa4 tuotantokaudella.\n_START_SECTION_\nN\xc3\xa4yttelij\xc3\xa4n\xc3\xa4\n_START_PARAGRAPH_\nMouserin ura alkoi viisivuotiaana, kun h\xc3\xa4net valittiin esiintym\xc3\xa4\xc3\xa4n tytt\xc3\xa4ren\xc3\xa4 parivalokuvassa Mel Gibsonin kanssa elokuvassa Signs. H\xc3\xa4nell\xc3\xa4 on kaksi sisarusta, Aaron Parker Mouser ja Laura Ashley Mouser, jotka my\xc3\xb6s tekev\xc3\xa4t n\xc3\xa4yttelij\xc3\xa4nt\xc3\xb6it\xc3\xa4. _NEWLINE_Mouser on esiintynyt rikossarjan NCIS Rikostutkijat yhdeks\xc3\xa4ss\xc3\xa4 jaksossa ja tehnyt my\xc3\xb6s \xc3\xa4\xc3\xa4nirooleja animaatioelokuviin kuten Dragon Hunters, Tarzan 2 ja Delgo. Vuosina 2007\xe2\x80\x932008 h\xc3\xa4nell\xc3\xa4 oli vakituinen rooli televisiosarjassa Life Is Wild, josta h\xc3\xa4n oli my\xc3\xb6s Young Artist -palkintoehdokkaana. Mouser on esiintynyt useissa muissakin televisiosarjoissa, kuten Ilman johtolankaa, Aavekuiskaaja ja Criminal Minds \xe2\x80\x93 FBI-tutkijat. Vuonna 2012 h\xc3\xa4n n\xc3\xa4ytteli kaksoisroolia Disney Channelin alkuper\xc3\xa4isess\xc3\xa4 komediaelokuvassa Frenemies._NEWLINE_Mouser valittiin esitt\xc3\xa4m\xc3\xa4\xc3\xa4n Daniel LaRusson (Ralph Macchio) tyt\xc3\xa4rt\xc3\xa4 Karate Kid elokuviin pohjautuvassa websarjassa Cobra Kai.'